**SOVVA, o.z. v spolupráci s partnermi projektu FESTIVAL VEDY - Noc výskumníkov 2013 vyhlasuje vedomostnú súťaž Vo vede som doma.**

**Vo vede som doma**

Máte v triede talentovaných a súťaživých žiakov? Oslovte svojich kolegov a zostavte za Vašu školu tím tých najlepších. Preverte ich vedomosti a získajte pre Vašu školu zaujímavé ceny.

**Propozície súťaže**

**Cieľ súťaže:**

Cieľom súťaže je zapojiť slovenské školy do vedomostnej súťaže, pričom úlohou každej školy, resp. povereného zástupcu (učiteľa) je zostaviť tím, tých najlepších žiakov, ktorí si budú môcť preveriť svoje vedomosti v rôznych tematických oblastiach týkajúcich sa vedeckého pokroku, ale aj Európskej Únie. No zároveň si overíme, akí veľkí fanúšikovia Noci výskumníkov sú medzi žiakmi jednotlivých škôl.

**Téma súťaže:**

„VO VEDE SOM DOMA“ – zmerajte si sily s ostatnými slovenskými školami a porovnajte úroveň Vašich vedomostí.

**Vyhlasovateľ:**

* Slovenská organizácia pre výskumné a vývojové aktivity - SOVVA, Slovenská akadémia vied - SAV, portál EurActiv.sk a Centrum vedecko-technických informácií Slovenskej republiky -CVTI SR

**Kto sa môže súťaže zúčastniť:**

* tím tvorený výlučne z troch až piatich (3-5) žiakov ZŠ alebo SŠ vo veku 13-16 rokov (za hranicu dovŕšenia 17 roku života považujeme 27. september 2013)
* POZOR!! Za každú školu sa do súťaže môže prihlásiť len jeden tím. V prípade prihlásenia viac ako jedného tímu budeme za súťažný tím pokladať ten, ktorý sa prihlási ako prvý.

**Pravidlá súťaže:**

* Prihlásenie do súťaže je možné od 3. júla 2013 do 20. septembra 2013 (uzávierka prihlasovania). Akceptované budú len prihlášky odoslané e-mailom najneskôr s týmto dňom odoslania. Tímy, ktoré odošlú prihlášku po tomto termíne nebudú prizvané do súťaže. Prihlášku do súťaže nájdete na webovej stránke Festivalu vedy – Noc výskumníkov 2013 ([www.nocvyskumnikov.sk](http://www.nocvyskumnikov.sk))
* Súťaž bude prebiehať 27. septembra 2013 počas hlavného podujatia Noci výskumníkov v Bratislave. Presný čas a miesto konania súťaže bude určený najneskôr do 13. septembra 2013.
* Každý tím bude mať možnosť prebojovať sa cez jednoduchého „kvízového“ pavúka až do finále našej vedomostnej súťaže.
* V každom kole bude musieť tím zodpovedať na päť otázok v štyroch kategóriách.
	+ Slovenskí vedci
	+ Vedecké objavy
	+ Základy matematiky
	+ Prírodné vedy
* Otázkam bude priradená rôzna bodová hodnota v závislosti od obtiažnosti otázky. Tímy si poradie otázok volia sami, ale každý musí zodpovedať všetkých 2O otázok.
* Po prečítaní otázky bude mať každý tím jednu minútu na to, aby sa členovia tímu mohli medzi sebou poradiť o správnej odpovedi.
* V prípade nerozhodného skóre pôjdu tímy do vedomostného rozstrelu v podobe bonusových otázok, ktoré sa rovnako budú tematicky týkať menovaných štyroch základných kategórií.
* Šesť tímov, ktorým sa v prvom kole podarí získať najviac bodov sa prebojuje do finále, kde budú musieť čeliť o niečo väčšej výzve. Ich vedomosti si piatimi otázkami preveríme v šiestich kategóriách, pričom k pôvodným štyrom pribudnú otázky v kategóriách:
	+ Noc výskumníkov
	+ Európska únia
* Na základe finálového kola sa určí poradie troch víťazných tímov. Víťazné tímy budú určené na základe najvyššieho bodového skóre dosiahnutého vo vedomostnom teste.
* Súťaže sa môže zúčastniť akýkoľvek tím tvorený z troch až piatich (3-5) občanov Slovenskej republiky, ktorí spĺňajú vekové kritériá.
* Akýkoľvek tím môže školu reprezentovať len s vedomím učiteľa alebo menovaného zástupcu školy, ktorého údaje sú riadne vyplnené v prihláške.
* Za každú školu sa do súťaže môže prihlásiť len jeden tím. V prípade prihlásenia viac ako jedného tímu budeme za súťažný tím pokladať ten, ktorý sa prihlási ako prvý.
* Vyhlasovateľ má právo zmeniť propozície súťaže v prípade že by sa nemohli dosiahnuť ciele súťaže.
* Víťazi súťaže budú vyhlásení a ocenení atraktívnymi cenami dňa 27. septembra 2013 na hlavnom podujatí v Bratislave. V prípade, že sa súťažný tím nebude môcť odovzdávania cien zúčastniť v sprievode určenej kontaktnej osoby reprezentujúcej školu, ceny budú škole zaslané dodatočne poštou.

**Ako sa zapojiť do súťaže:**

Vyplnené prihlášky zasielajte elektronicky:

* Na adresu: sutaz@sovva.sk
* V predmete mailu uveďte heslo **„Vo vede som doma“**

**Aktuálne informácie o súťaži ako aj ostatných aktivitách Festivalu vedy – Noc výskumníkov 2013 získate prostredníctvom:**

* Web: [www.nocvyskumnikov.sk](http://www.nocvyskumnikov.sk)
* E-mail: sutaz@sovva.sk, info@sovva.sk
* Tel: 0918 378 550